Държавен вестник, бр. 52, 2015 г., стр. 33

БРОЙ  52	
Д Ъ Р Ж А В Е Н  В Е С Т Н И К 	
СТР.  33  
риск, на който е изложен, както и рисковите 
фактори и събитията, свързани с операцион­
ния риск. 
(4) Инвестиционният посредник поддържа 
планове за действие при непредвидени обсто­
ятелства, за осигуряване на непрекъснатост 
на дейността и за ограничаване на загубите 
при настъпване на кризисни ситуации. 
Чл. 44. (1) Инвестиционният посредник 
разработва политика, процедури и системи 
за установяване, измерване, управление и 
наблюдение на ликвидния риск за подходящи 
времеви хоризонти, включително в рамките на 
работния ден, така че да осигури поддържането 
на адекватни нива на ликвидни буфери. Тези 
процедури, политика и системи отговарят на 
следните изисквания:
1. разработени са в зависимост от групите 
дейности, валутите, клоновете и юридическите 
лица в групата;
2. включват подходящи механизми за раз­
пределение на разходите, ползите и рисковете, 
свързани с ликвидността;
3. пропорционални са на сложността, 
рисковия профил, обхвата на дейност на 
инвестиционния посредник и толеранса към 
риск, установен от управителните органи на 
инвестиционния посредник;
4. отразяват значимостта на инвестицион­
ния посредник във всяка държава членка, в 
която той извършва дейност.
(2) Инвестиционният посредник публикува 
подходяща информация за определената толе­
рантност към риска за всяка група дейности. 
Чл. 45. (1) Рисковият профил на инвестици­
онния посредник, свързан с ликвидния риск, 
трябва да е съобразен с естеството, мащаба и 
сложността на дейността му и да съответства 
на изискванията за добре функционираща и 
стабилна система.
(2) Заместник-председателят осъществява 
надзор на рисковия профил на всеки ин­
вестиционен посредник и следи да не бъде 
превишаван. Оценката на рисковия профил, 
свързан с ликвидния риск, взема предвид най-
малко моделите и обемите на предлаганите 
продукти, управлението на риска, политиката 
на финансиране и концентрация. 
(3) Заместник-председателят предприема 
ефективни действия, когато развитието на 
рисковия профил, свързан с ликвидния риск, 
може да доведе до нестабилност на инвести­
ционния посредник или на системата като 
цяло и комисията информира ЕБО за пред­
приетите действия.
Чл. 46. Инвестиционният посредник разра­
ботва методологии за установяване, измерване, 
управление и текущ контрол на източниците 
на финансиране, които обхващат:
1. текущите и прогнозираните значими 
парични потоци във и произтичащи от ак­
тиви, задължения и задбалансови позиции, 
включително условните задължения;
2. възможния ефект на репутационния риск.
Чл. 47. (1) При управление на ликвидния 
риск инвестиционният посредник разгра­
ничава, особено при извънредни ситуации, 
активите, предоставени като обезпечение, 
и свободните от тежести активи, които са 
винаги на разположение.
(2) Инвестиционният посредник в случаите 
по ал. 1 отчита най-малко следните фактори:
1. лицето, което държи активите; 
2. държавата, в която активите са законно 
регистрирани в регистър или по сметка; 
3. доколко активите са приемливи; 
4. могат ли своевременно да бъдат моби­
лизирани.
(3) Инвестиционният посредник при упра­
влението на ликвидния риск взема предвид 
съществуващите законодателни, регулаторни 
и оперативни ограничения за прехвърляне 
на ликвидни средства и активи, свободни 
от тежести между лица, както в рамките на 
Европейското икономическо пространство, 
така и извън него.
Чл. 48. (1) Инвестиционният посредник 
приема правила за редуциране на кредитния 
риск, в които разглежда възможността за 
използване на различни инструменти, вклю­
чително въвеждането на система от лимити 
и ликвидни буфери, за да бъде в състояние да 
устои на редица различни кризисни обстоятел­
ства, както и за адекватно диверсифициране 
на структурата на финансиране и достъпа до 
източници на финансиране.
(2) Инвестиционният посредник извършва 
редовен преглед на правилата по ал. 1 най-
малко веднъж годишно до 31 декември на 
текущата календарна година.
(3) Инвестиционният посредник за целите 
на управлението на ликвидния риск разглеж­
да алтернативни сценарии по отношение на 
ликвидните си позиции и на редуциращите 
риска фактори и прави преглед поне веднъж 
годишно на допусканията, на които се осно­
вават решенията му във връзка с източниците 
на финансиране.
(4) Алтернативните сценарии по ал. 3 об­
хващат по-специално задбалансовите позиции 
и другите условни задължения, включително 
задълженията на дружества със специална 
цел – секюритизация (SSPE), или на други 
лица със специална цел, по отношение на 
които инвестиционният посредник действа 
като спонсор или предоставя значителна 
ликвидна подкрепа.
(5) Инвестиционният посредник отчита 
възможното въздействие на други алтерна­
тивни сценарии, свързани със спецификата 
на дейността му и с пазара като цяло, как­
то и комбинирани алтернативни сценарии 
между двете. Инвестиционният посредник